D yiwen n uɣyul, lḥasul d aɣyul seg wul, arrac semman-as Trabulṭa axaṭer yesɛa yiwet n tikli, yiwet n lḥeṭa ipi yettɣenni tous le temps, yiwen n umuḥric digurdi, yettɛebbi lajur,aṛmel lurdi, isɣaren, icekkaren, iqenṭaren, aẓru jamais yenna izad neɣ c’est trop. At taddart d la chaine fell-as, i uxeddim yewǧed kul-ass, wa d zzit wa d lebni wa d leɣbar, aɛebbi ttarran-as mebla leɛbar imi aɣyul mačči nsen baba-is yesekra nitni xelṣen, arrac am akken teẓram xeddmen ixeddem umgar di ṭṭlam, lesqen-as lkaɣeḍ deg unyir arnan-as wayeḍ si deffir, uran deg-s Trabulṭa transport public, le meilleure de toutes l’afrique, netta ad as-tiniḍ yeẓṛa neɣ d tiplakin-nni i yeɣra imiren-nni i yerna cṭara, ɣas akken yečča-t lḥif. Ma yeqqim waḥdes yettfelsif yeqqar-as :« ulac i yecban lxir, lbaqi yak d tmessxir lmut ad akk nemmet ala lɛib i diri yecmet,wellah ar yecmet ih d acu ara ad yarbeḥ waɣyul ma yeqbeḥ. » netta akka i yettfelsef ma d bab-is d ayen nniḍen, bab-is yendi ad yeṭṭef, ur yelli wayen it-yettɣiḍen, bab-is d yiwen n uṣalupar yiwen uṭurdi, pour vic ad as-id-yawi aṣurdi, areggmat, nbec macci yiwet, ipi mi yezɛef ad iɛeddi ɣur-s ad at-yewwet. Aɣyul yeṣbar meskin yettawi, yettawi, lǧerḥ meqqar ulac amdawi, teɣli-d tewsser, tazmert ad tneqqes, tagent deg unebdu tetteqes, yeguma ad yesipurti, tewweḍ tfidi s iɣes. Trabulṭa yeribulṭi, yeribulṭi ttnaṣfa n yiḍ i yezarṭi,lexla yettak-it i wayeḍ, lɣaba tettak-it i tayeḍ iteddu akken id as-yehwa anda id as-yeɛǧeb yečča yeswa, yebɣa itij, yebɣa tili akken id as-yehwa i yettili, ma yeqqim waḥdes yettxemim yeqqar-as :« Tilelli, ziɣ ulac am tlelli, i lukan ẓriɣ seg yiḍelli ! dɣa ad ɛebbin ad rekben felli. » ad yesqaɛed imezzuɣen-is, ad iseraḥ i ṣṣut-is : haaaaaaaa, ha ha ha win id as-yeqqaren bnadem yelha, haaaa !, ha ha ha deg yizugaren-nnaɣ i yezha , mpf, mpf, mpf, mpf, mpf . ad ixezzu ad yesussuf di bu snat n tqejirin amencuf.